OpenLLM-France/wikimedia huggingface dataset:
# Julia Franck

Julia Franck :
| Julia Franck e 2007 ||
| Obererezh | romantoù |
| Ganedigezh | 20 a viz C'hwevrer 1970 e Lichtenberg, Berlin |
| Yezh skrivañ | alamaneg |
| Enorioù | Priz ar romant alamanek (2007) gant Die Mittagsfrau |
| Oberennoù pennañ ||
| Die Mittagsfrau ||
| Lec'hienn ofisiel | www.juliafranck.de |
| kemmañ |
Julia Franck (20 a viz C'hwevrer 1970 e Lichtenberg, Berlin) a zo ur skrivagnerez alamanek. Merc'h-vihan ar gizellerez Ingeborg Hunzinger eo. Hiziv an deiz e vez o chom e Berlin. Troet eo bet hec'h oberennoù en ouzhpenn 35 yezh.
E 1978 ez eas gant he familh da chom da Verlin ar C'hornôg ha goude-se da Schleswig-Holstein. Studiañ a reas al lennegezh alamanek hag ar studioù stadunanat e Skol-veur dieub Berlin hag e kasas amzer er Stadoù-Unanet, e Mec'hiko hag e Guatemala. Labourat a reas evel embannerez gant Sender Freies Berlin hag e skrivas e meur a vagazin hag a gelaouenn. Meur a briz he deus bet evel Priz ar romant alamanek (2007) pe priz 3sat (Priz Ingeborg Bachmann) e 2000. E 2010 e voe lakaet The Blind Side of the Heart (troidigezh saoznek Die Mittagsfrau) war roll Priz The Independent ar skrid faltazi estren (saozneg : Independent Foreign Fiction Prize) hag ivez Priz lennegezh Jewish Quarterly-Wingate.

## Hec'h oberennoù

* Der neue Koch (1997)
* Liebediener (1999)
* Bauchlandung (2000)
* Lagerfeuer (2003)
* Mir nichts, dir nichts (2006)
* Die Mittagsfrau (2007)
* Grenzübergänge (2009)

## Notennoù

* ↑ https://web.archive.org/web/20160303173936/http://robaroundbooks.com/2010/04/shortlist-for-the-independent-foreign-fiction-prize-2010-revealed/
* ↑ https://web.archive.org/web/20100426162831/http://jewishquarterly.org/events/wingate-prize-2010/

## Liammoù diavaez

* Pennad-barn The Blind Side of the Heart (troidigezh saoznek Die Mittagsfrau) e lec'hienn The Times online
* Julia Franck e lec'hienn Deutsche National Bibliothek
* Atersadenn Julia Franck e lec'hienn Ledge
* Atersadenn Julia Franck e lec'hienn goethe.de
* Pennadoù kazetennoù e lec'hienn perlentaucher.de
* Die Mittagsfrau er Wikipedia alamanek de:Die Mittagsfrau
# Kariotip

Ar c'hariotip eo hollad ar c'hromozomoù e kelligoù ur bevedeg. Gant an termen kariotip e raer anv ivez eus skeudenn hollad kromozomoù ur gellig, urzhiet en un doare standart.
E kelligoù somatek an den ez eus 23 c'houblad kromozomoù, da lâret eo 46 kromozom. Niverennet int eus 1 betek 22 mui ar c'hromozomoù seksel (XX evit ar merc'hed, XY evit ar baotred).
E kelligoù seksel an den ez eus ur skouerenn hepken eus pep kromozom, da lâret eo 23 c'hromozom.

## Implij

Dielfennet e vez ur c'hariotip evit meur a abeg, da skouer :
* Kavout un distummadur a c'hellfe bezañ kaoz eus ur c'hleñved
* Studiañ dibarderioù ur gellig
* Studiañ an darempredoù taksonomel etre daou spesad
# Karina Buhr

Karina Buhr Magalhães, ganet e Salvador da Bahia e 1974, zo ur ganerez vrazilian a orin alaman.
# Karintia (Slovenia)

Karintia pe Koroška pe c'hoazh Karintia slovenek a vez graet eus bihanañ rannvro Slovenia a oa perzh eus dugelezh Karintia (Aostria-Hungaria) betek 1918. Eno e vez komzet ar memes rannyezh slovenek hag e su stad kevredet Karintia, Aostria, ar c'hKoroško ("karintianeg" pe sloveneg Karintia).
Kêrioù pennañ Karintia slovenek a zo Slovenj Gradec (alamaneg Windischgrätz, 16 779 annezad), Ravne na Koroškem (Gutenstein, 12 248 annezad), Dravograd (Unterdrauburg, 8 863 annezad), Prevalje (Prävali, 6 621 annezad), Mežica (Mies, 3 966 annezad) ha Črna na Koroškem (Schwarzenbach, 3 616 annezad) .
# Karkailh

Karkailh zo louzoù hag a vleugn e dibenn an hañv.
# Karkan

Ar c'harkan, pe sparl-kroug, a oa ur benveg, implijet er Grennamzer dreist-holl, da gastizañ un den bet kondaonet, ouzh e ziskouez dirak an holl evit e vezhekaat. Dre-vras ivez e veze implijet da stagañ prizonidi, hag alies ar re a veze kaset a lec'h da lec'h.

## Kastiz

Staget e veze daou droad pe div vrec'h, pe penn ar prizoniad er c'harkan d'e ziskouez d'an holl, en ur marc'had pe ur foar, alies er c'hoc'hu pe en ul lec'h kreiz. Ne oa ket ur c'hastiz skañv, rak aotreet e oa an dud da skeiñ lastez pe mein, hag alies e veze torret e fri, e zent, pe drailhet ul lagad dezhañ.

## Jahinerezh

Pa servij ar c'harkan da grougañ e vez anv eus ur sparl-kroug.

## Pennadoù kar

* post-ar-vezh
* krouglec'h
* skourjezañ
# Kariri-Ksokoeg

Ur yezh direnk komzet gwechall e Brazil, en Alagoas, e oa ar c'hariri ksokoeg. Portugaleg e komz izili ar meuriad hiziv.

## Gwelet ivez

Yezhoù Brazil
Yezhoù direnk
# Kariyaeg

Ur yezh tchadek eus isskourr ar yezhoù tchadek ar c'hornôg B.2 eo ar c'hariyaeg (kariya, kariyu, kauyawa, lipkawa, vinahe pe wihe) komzet gant tro-dro da 2 000 den e Bauchi e Nigeria (1995).

## Gwelet ivez

* Yezhoù tchadek ar c'hornôg
* Yezhoù afrez-aziatek
# Karina Habšudová

Karina Habšudová (ganet d'an 2 a viz Eost 1973) zo ur c'hoarierez tennis eus Slovakia.
# Karine

Karine zo un anv-badez gallek ha norvegek.

## Yezhoù all

* Karin e svedeg
* Karen e daneg

## Tud

* Karine Haaland, treserez norvegat

## Pennadoù kar

* Carine
* Karin
* Karina
# Madura

Madura zo unan eus inizi Indonezia. Harp ouzh aod biz Jawa emañ hag ur strizh-mor bihan zo etre an div enezenn, anvet strizh-mor Madura.
En em astenn a ra enez Madura war ur gorread 4 250 km$^2$ hag annezet eo gant war-dro 3,65 milion a dud (e 2010). Muzulmizeo ar braz eus an dud ha kaozeal a reont maduraeg, ur yezh valayek a vez komzet ivez e reter Jawa.
Emañ enez Madura e proviñs Jawa Timur (Jawa ar Reter).

## Liammoù diavaez

a vo kavet e Wikimedia Commons.
* (en) Madura travel guide war Wikivoyage
# Madurai

Madurai (tamileg: மதுரை) zo ur gêr veur e stad Tamil Nadu en India. Poblet eo gant 1 293 000 a dud (e 2006).
a vo kavet e Wikimedia Commons.
# Mae 2007 e Breizh

Kronologiezh vloaziek evit Breizh
    2006 e Breizh - 2007 e Breizh - 2008 e Breizh
2007 e Breizh
    Genver - C'hwevrer - Meurzh - Ebrel - Mae - Mezheven
    Gouere - Eost - Gwengolo - Here - Du - Kerzu

## Sul 6 a viz Mae

* Nicolas Sarkozy a zo dilennet da 6vet prezidant ar V$^{vet}$ Republik C'hall, gant 53% eus ar mouezhioù a-enep da 47% evit Ségolène Royal. Ar Vretoned avat o deus votet sklaer a-enep da N. Sarkozy o reiñ 52,68% eus o mouezhioù da Ségolène Royal ha 47,32% da N. Sarkozy nemetken .

## Sadorn 19 a viz Mae

* Ur gemennadenn da holl Vretoned ar bed zo bet embannet gant Jean-Yves an Drian, prezidant Kuzul Rannvro Breizh, a-gevret gant Patrick Mareschal, prezidant Kuzul Departamant al Liger-Atlantel da-geñver Gouel Erwan, gouel broadel ar Vretoned.
# Mae 2010 e Breizh

Kronologiezh vloaziek evit Breizh
    2009 e Breizh - 2010 e Breizh - 2011 e Breizh
2010 e Breizh
    Genver - C'hwevrer - Meurzh - Ebrel - Mae - Mezheven
    Gouere - Eost - Gwengolo - Here - Du - Kerzu

## Darvoudoù

* Lun 10 a viz Mae - Sadorn 15 a viz Mae : eil Redadeg evit ar brezhoneg, etre Roazhon ha Pondi.
* Sadorn 22 a viz Mae - Sul 23 a viz Mae : adsavet eo Gouel Broadel ar Brezhoneg, e Kawan.
# Mae

← Mae → :
| 1añ | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 | | | | |
Pempvet miz ar bloaz eo miz Mae hervez an deiziadur gregorian.
Gwechall e oad kustum, e meur a vro en Europa, da blantañ ur « wezenn miz Mae » evit lidañ distro an delioù er gwez. E Kontelezh Nisa e weled plac'hed ha paotred o « treiñ ar Mae » ouzh son ar pif hag an daboulin, da lavarout eo dañsal koroll-tro miz Mae en-dro d'ar wezenn plantet war leurgêr ar gêriadenn.

## Krennlavaroù

* « Noz ar Wenngaouenn / Etre Mae ha Mezheven », diwar-benn noz diwezhañ ar miz.
* « Da viz ebrel e kousk an ozac'h hag e vevel / Da viz Mae e lavar ar wreg d'ar vatez ober ivez. »
* « E miz Mae, re glaw bemdez ha re nebeud beb eil deiz nemed en noz e rafe. » (sic)
* « Tarkouillen miz Mae a vez lazet gand ar re all. » (sic) ; *tarkouillen = targizhier.
* « Da viz Mae, taol da chupenn e toull ar c’hae » (tommoc'h eo an amzer).
* « E miz Mae, ar c’hezeg a daol o sae hag ar medisin a vez gae.
* « Da viz Mae, ar mezeg a vez gae »
* « Da viz Mae e lamm ar segal dreist ar c'hae »
* « Da viz Mae, taol da chupenn e toull ar c'hae »
* « Digant kala Mae goulennet / Pe da zeiz e teuy Nedeleg / Ha mar ne gredit ket c'hoazh / Goulennit da sant Jerman bras »
* « E miz Mae / Ar c'hezeg a daol o sae / Ar segal a lamm dreist ar c'hae »
* « E miz Mae / Kanab gae »
* « E miz Mae glav bemdez zo re, re nebeut bep eil deiz »
* « Hanter Mae dilost goañv / Hanter miz Even el lakaan »
* « Pa vo barvoù kelvez e miz Mae / Kalon an ijuler a vo gae »

## Notennoù ha daveennoù

* ↑ (en) Koroll-tro miz Mae
* ↑ Devri
* 1 2 Jules Gros, Le Trésor du Breton parlé, levrenn 3, Librairie Bretonne Giraudon, Barr-Heol, 1974, p. 324.
* ↑ Jules Gros, p. 306.
* ↑ Jerman : 31/07 ; atav e vez an 01/05, an 31/07 hag ar 25/12 d'an hevelep deiz er sizhun (d'ur Merc'her e 2019).
* ↑ Ijuler : uzurer.
# Mae 2009 e Breizh

Kronologiezh vloaziek evit Breizh
    2008 e Breizh - 2009 e Breizh - 2010 e Breizh
2009 e Breizh
    Genver - C'hwevrer - Meurzh - Ebrel - Mae - Mezheven
    Gouere - Eost - Gwengolo - Here - Du - Kerzu
# Mae 1968

Mae 1968 a vez graet eus ur mare a drubuilhoù e Bro-C'hall, gant manifestadegoù ramzel aotreet pe get, harzioù-labour bras e mizioù Mae hag Even 1968. Chomet eo al luskad sokial brasañ en istor Bro-C'hall en XX$^{vet}$ kantved.
Gant un emsavadeg studierien e Pariz e krogas an darvoudoù-se. Goustadik e voe tizhet ar vicherourien ha darn eus rummadoù ar gevredigezh dre Vro-C'hall a-bezh. Diaz an emsavioù a oa talañ ouzh ar galloud aotrouniek, er sevenadur koulz hag er bed sokial ha politikel. Bez' e oa ivez ur stourm a-enep ar c'hevalaouriezh, bed ar beveziñ bras, ar galloud impalaeriezhel stadunanat, ha dreist-holl galloud ar prezidant Charles de Gaulle.
Gant an amzer o tremen, Mae 1968 a voe gwelet evel un troc'h anat en istor ar gevredigezh c'hall, ar gevredigezh mod-kozh gant pouez bras an aotrouniezh, ar familh, ar relijion hag ar c'henteliadur a oa bet erlerc'hiet gant ur gevredigezh post-modern.

## Kenarroud

E miz C'hwevrer 1968, ar gomunourien ha sokialourien c'hall o devoa savet un unvaniezh evit an dilennadegoù. Pa oa bet dija ar gomunourien c'hall o harpañ ar gannaded sokialour en dilennadegoù, ar wech-mañ "Disklêriadur C'hwevrer" a lakae an daou strollad da sevel a-du gant mennozh ur gouarnamant kenstroll evit kemer plas ar prezidant de Gaulle hag ar strollad gaullour.
D'an 22 a viz Meurzh 1968, strolladoùigoù barzhed, sonerien ha 150 studier a aloubas savadurioù melestradurel skol-veur Nanterre e Pariz. Dalc'het e voe un emvod e sal emvod ofisiel kuzul ar skol-veur da blediñ gant an diforc'hidigezh er gevredigezh c'hall ha pouez ramzel ar velestradurezh er vro ha dreist-holl er skolioù-meur.

## Levrlennadur

* (fr) BANTIGNY, Ludivine : 1968 – De grands soirs en petits matins, Paris, Le Seuil, 2018 (ISBN 978-2-0213-0157-1)
# Mae 2006 e Breizh

Kronologiezh vloaziek evit Breizh
    2005 e Breizh - 2006 e Breizh - 2007 e Breizh
2006 e Breizh
    Genver - C'hwevrer - Meurzh - Ebrel - Mae - Mezheven
    Gouere - Eost - Gwengolo - Here - Du - Kerzu

## Meurzh 10 Mae

Echu eo e harz-debriñ gant Yannig Baron, prezidant ar gevredigezh Dihun. Padet en deus 22 devezh en holl. Deuet eo a-benn Y. Baron gant e stourmadeg, da lakaat renerezh an deskadurezh katolik da vont war-raok evit diorren ar c'helenn divyezhek brezhoneg-galleg.
Divizet ez eus bet eta digeriñ 7 klasad divyezhek nevez en c'hentañ derez : 2 e Penn-ar-Bed (Plouvorn ha Plouarzhel), 1 en Aodoù-an-Arvor (en un tu bennak en Treger), 1 en Liger-Atlantel (Pornizh) ha 3 er Mor-Bihan (Mêlrant, Surzhur ha Gwened).
Divizet ez eus bet ivez gant Poellgor an Deskadurezh Katolik lakaat ur garta en he sav e kenlabour gant Dihun, a-benn programmiñ war meur a vloaz diorren ar skolioù divyezhek.
Diwar lec'hienn Dihun Breizh

## Meurzh 16 a viz Mae

Aet eo d'an anaon Pêr ar Bihan, barzh ha skrivagner bet adalek an deroù e-barzh skipailh ren ar gelaouenn Al Liamm.

## Merc'her 24 a viz Mae

Aet eo d'an anaon Maria Prat, en he c'hantved bloavezh. E penn Strollad Beilhadegoù Treger e oa bet e-pad pell. Pezhioù-c'hoari farsus ha rimadelloù a-leizh a oa bet savet ganti.
# Mae 2008 e Breizh

Kronologiezh vloaziek evit Breizh
    2007 e Breizh - 2008 e Breizh - 2009 e Breizh
2008 e Breizh
    Genver - C'hwevrer - Meurzh - Ebrel - Mae - Mezheven
    Gouere - Eost - Gwengolo - Here - Du - Kerzu

## Yaou 1añ, Gwener 2 ha Sadorn 3 a viz Mae

* Ar Redadeg kentañ evit ar brezhoneg etre Naoned ha Karaez.
# Kazeg-koad

Kazeg-koad :
| Ur gazeg-koad. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Picus |
| Anv skiantel ||
| Picus viridis Linnaeus, 1758 ||
| D'ar vevoniezh e tenn ar pennad-mañ. ||
Ar gazeg-koad, pe ebeul-koad, pe speg gwer, a zo un evn eus kerentiad ar speged.
Picus viridis an anv skiantel anezhañ ez eo brudet e zoare da daboulinat ouzh ar gwez gant e bigos.

## Boued

Sot eo ar gazeg-koad gant ar vioù merien.

## Annez

Al labous a gaver an tri isspesad anezhañ:
* Picus viridis viridis, Britain kreisteiz da vBro-C'hall, an Alpoù, Balkanioù hanternoz ha Romania,
* P. v. karelini, eus Europa ar Gevred da Azia Vihanañ, norzh Iran ha mervent Turkmenistan,
* P. v. innominatus, er Menezioù Zagros (mervent Iran).

## Brizhkredennoù

E Breizh-Izel, kan ar gazeg-koad a zo ur seblant glav d'an dud.
a vo kavet e Wikimedia Commons.

## Notennoù ha daveennoù

* ↑ Hor Yezh niv.203-204, p. 49, Gwengolo-Kerzu 1995.
* ↑ (en) Picus viridis war al lec'hienn Avibase.
# Kazh-banal-dour

Kazh-banal-dour :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Viverridae |
| Genad : | Genetta |
| Anv skiantel ||
| Genetta piscivora Allen, 1919 ||
| D'ar vevoniezh e tenn ar pennad-mañ. ||
Ar c'hazh-banal-dour (Genetta piscivora pe Osbornictis piscivora) a zo ur bronneg hag a vev e Republik Demokratel Kongo.
# Kazel

Ar gazel eo al lodenn eus ar c'horf dindan ar vrec'h, stok ouzh ar bruched. Pep den en deus divgazel.

## Blev

Blev a gresk aze da vare ar gaezouregezh, ha tud zo, merc'hed dreist-holl, a gav gwelloc'h touzañ ar blev-se. Brudet eo ivez da vezañ unan eus lodennoù ar c'horf a daol c'hwezh fall. Gant skoazell ar bruderezh e vez gwerzhet a bep seurt dourennoù c'hwezh-vat da flistrañ dindan ar c'hazelioù evit lazhañ ar c'hwezhioù displijus.

## Kazel ha kazeliad

Alies e vez douget traoù dindan ar gazel, a vez lavaret. A-wechoù e lavarer ur gazeliad eus ar c'hementad traoù douget. Tud zo a blij dezho pourmen daou-ha-daou, kazel-ha-kazel.

## Kazel-gê

Bezañ dindan gazelge, pe dindan gazel-gê, a zo bezañ sordet ha dic'houest da fiñval.
# Kazh-banal-serval

Kazh-banal-serval :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Viverridae |
| Genad : | Genetta |
| Anv skiantel ||
| Genetta servalina Pucheran, 1855 ||
| D'ar vevoniezh e tenn ar pennad-mañ. ||
Ar c'hazh-banal-serval (Genetta servalina) a zo ur bronneg hag a vev e kreiz Afrika.
# Kazel (savouriezh)

Kazel a reeer, er savouriezh, eus lodenn gostez ur savadur bras, rannet un tammig diouzh al lodenn greiz. E savadurioù bras evel ar c'hestell pe an ilizoù e kaver kazelioù. Peurvuiañ e vez ur gazel a bep tu d'al lodenn greiz eus ar savadur.
a vo kavet e Wikimedia Commons.
# Kazetenner

Ar gazetennerien zo tud hag a glask titouroù, keloù a-ziwar ur sujed dre ar stumm son, testennoù pe skeudennoù. Ar pal zo dont a-benn da zisplegañ ur sujed pe darvoud bennak en un doare eeun d'ar brasañ niver.

## Kazetennerien

Un enklask bedel e-touez 27 500 kazetenner e 67 bro e 2012–2016 en doa roet an disoc'hoù-mañ:
* 57 anezho zo paotred
* oad keitat : 38 vloaz
* bloavezhioù skiant-prenet labour : 13
* live studioù : 56% o deus un diplom lise; 29% un diplom skol-veur
* 80% anezho a labour leun amzer
* 50 % a labour evit kazetennoù paper, 23% evit ar skinwel, 17% evit ar radio, ha 16% war internet.

## Skeudennoù

* Ur rener abadennoù o reiñ urzhioù d'ur skipailh kazetennerien skinwel, 1998.
* Ur c'hazetenner oc'h atersiñ un den e Helmand, Afghanistan, 2009.
* Ur gazetennerez eus Naked News gwisket e Leia Organa oc'h atersiñ ur c'hosplayerez, 2012.
* Kazetenner e-kerzh un atersadenn eus Boris Johnson pa oa Maer Londrez, 2014
* Atersadenn Leslie Le Gal (penn Sonerion) gant Mael Gwenneg .
* Kazetenner alaman eus ar Propagandakompanie e servij ar propaganda brezel.
# Kazh-banal

Kizhier-banal :
| Genetta genetta ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Viverridae |
| Genad : | Genetta |
| D'ar vevoniezh e tenn ar pennad-mañ. ||
Ar c'hizhier-banal eo ar bronneged kigdebrer a ya d'ober ar genad Genetta. Ar c'hazh-banal boutin eo ar spesad nemetañ a vev en Europa.

## Spesadoù

13 pe 14 spesad kizhier-banal a zo:
* kazh-banal Abisinia (Genetta abyssinica)
* kazh-banal Angola (Genetta angolensis)
* kazh-banal Bourlon (Genetta bourloni)
* kazh-banal kuch (Genetta cristata)
* kazh-banal boutin (Genetta genetta)
* kazh-banal Johnston (Genetta johnstoni)
* kazh-banal brizh (Genetta maculata)
* kazh-banal brizh Kornôgafrika (Genetta pardina)
* kazh-banal-dour (Genetta piscivora)
* kazh-banal roueel (Genetta poensis)
* kazh-banal-serval (Genetta servalina)
* kazh-banal Thierry (Genetta thierryi)
* kazh-banal ar C'hab (Genetta tigrina)
* kazh-banal meur (Genetta victoriae)
# Kolpoù

Kolpoù :
| Ar maerdi. ||
| Anv gallek (ofisiel) | Colpo |
| Bro istorel | Bro-Gwened |
| Melestradurezh ||
| Departamant | Mor-Bihan |
| Arondisamant | Gwened |
| Kanton | Gregam (betek 2015) Mourieg (abaoe 2015) |
| Kod kumun | 56042 |
| Kod post | 56390 |
| Maer Amzer gefridi | Freddy Jahier 2014-2026 |
| Etrekumuniezh | Mor Bihan - Gwened Tolpad-kêrioù |
| Bro velestradurel | Bro Gwened |
| Lec'hienn Web | (fr)www.colpo.fr |
| Poblañsouriezh ||
| Poblañs | 2 216 ann. (2020) |
| Stankter | 84 ann./km² |
| Douaroniezh ||
| Daveennoù lec'hiañ | 47° 49′ 12″ Norzh 2° 48′ 32″ Kornôg / 47.82, -2.80888888889 |
| Uhelderioù | kreiz-kêr : 147 m bihanañ 52 m — brasañ 156 m |
| Gorread | 26,48 km² |
| Kolpoù ||
| kemmañ |
Kolpoù a zo ur gumun eus Breizh e kanton Mourieg e departamant ar Mor-Bihan.

## Istor
### XIX$^{vet}$ kantved

* Krouet e voe ar gumun d'ar 4 a viz Even 1864 diwar lodennoù eus kumunioù Begnen, Gregam ha Sant-Yann-Brevele.

### XX$^{vet}$ kantved
#### Brezel-bed kentañ

* Mervel a reas 68 gwaz eus ar gumun abalamour d'ar brezel, eleze 7,63 % eus he foblañs e 1911.

#### Eil brezel-bed

* Mervel a reas eizh den ag ar gumun abalamour d'ar brezel.
* Fuzuilhet e voe pevar rezistant er Gabid gant an Alamaned d’ar 21 a viz Even 1944.
* Fuzuilhet e voe 28 rezistant e koad Bodsegalo gant an Alamaned e mizioù Even ha Gouhere 1944.

#### Brezelioù didrevadenniñ
##### Brezel Indez-Sina

* Lazhet e voe ur soudard eus ar gumun d’ar 27 a viz Kerzu 1949 en Hanoi en Tonkin er Viêtnam.

## Monumantoù ha traoù heverk

* Karn.
* Karn.
* Alez-toet.
* Ar peulvan.
* Daou garn en Arkust.
* An alez-toet hag ar peulvan e Kerjagu.
* An iliz katolik.
* Ar chapel.
* Iliz katolik Intron Varia.
* Chapel Intron Varia ar Gomz e Kerdrogen.
* Maner Korn ar C'hoed.
* Ar monumant.
* Monumant ar re varv.

## Armerzh

* Ur sistrerezh a zo er gumun, brudet eo he sistroù artizanel e Bro-Wened.

## Emdroadur ar boblañs abaoe 1962

Niver a annezidi

## Tud brudet

* Missak Manouchian, soudardaet eno e 1939-1940.

### Tud bet marvet eno

* Job ar Bayon, skrivagner-pobl ha lusker d'ar c'hoariva-pobl e brezhoneg, d'ar 26 a viz Gwengolo 1935.
* Job Morvan ("Joseph Morvan" e anv gwir), reder war varc'h-houarn a-vicher breizhat, d'ar 26 a viz Gouere 1999.
* Maurice Quentin, reder war varc'h-houarn, d'an 19 a viz Ebrel 2013.

## Liammoù diavaez

a vo kavet e Wikimedia Commons.
* (br)Kolpoù war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14
* ↑ (fr)Memorialgenweb
* ↑ (fr)Memorialgenweb
* ↑ (fr)Memorial Genweb
* ↑ (fr)Memorial Genweb
* ↑ (fr)Fichenn hiniennel - Memorial Genweb
# Komantcheg

Ur yezh outoek-aztekek eus skourr ar yezhoù noumek eo ar c'homantcheg (numu tekwapu) komzet gant tro-dro da 200 den e kornôg Oklahoma er Stadoù-Unanet.
Tost-tre eo d'ar chochoneg ha betek an XVIIIvet kantved e oant an hevelep yezh.
Daoust ha ma vez graet muioc'h-mui a strivoù hiziv a-benn gwareziñ ha saveteiñ ar yezh ha reiñ lusk dezhi en-dro emañ c'hoazh en arvar da vont da get rak koshig a-walc'h eo an dud a ra ganti hag izel-tre eo o niver.
Er bloavezhioù 1800 e veze difennet d'ar Gomanched implijout o yezh ha kastizet e vezent. Abalamour da se e oa bet kollet ar yezh buan-tre dre ma ne veze ket desket gant bugale an dud bet kastizet evit ober ganti.
Implijet e voe e-pad an Eil Brezel Bed evel yezh kuzh gant arme ar Stadoù-Unanet dre ma voe bet graet gant an navac'hoeg rak diaezetoc'h e oa evit an Alamanted da gompren evit ur c'hod ordinal.
Skrivet e vez ar c'homancheg gant al lizherenneg latin hervez ur sistem reizhskrivañ bet krouet gant Dr. Alice Anderton ha lakaet da ofisiel e 1994.

## Gwelet ivez

* Yezhoù outoek-aztekek
* Yezhoù noumek ar c'hreiz

## Liammoù diavaez

* Kuzul evit gwareziñ ar c'homancheg (Numu Tekwapuha Nomneekatu)
* "Hello!" e komancheg
# Kolwezi

Kolwezi zo ur gêr eus Republik Demokratel Kongo, e proviñs Katanga.
Savet e voe kêr e 1937 evit bezañ sez an embregerezh belgian Union minière du Haut Katanga. Mengleuzioù kouevr, kobalt, uraniom ha radiom zo eno.
D'an 13 a viz Mae 1978 e voe aloubet kêr gant emsavidi katangat, skoazellet gant Angola. Soudarded gall ha belgian a voe kaset di diwar goulenn Zair evit skarzhañ an emsavidi. War-dro 700 Afrikan ha 170 European a voe lazhet en emgannoù.
# Komark Agoitz

Komark Agoitz zo unan eus 19 komark Nafarroa, ha 9 c'humun enni.
* Agoitz
* Ibargoiti
* Izagaondoa
* Longida
* Lintzoain
* Elo
* Orotz-Betelu
* Untziti
* Urrotz
# Kolougo Malaysia

Kolougo Malaysia :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Dermoptera |
| Kerentiad : | Cynocephalidae |
| Genad : | Galeopterus |
| Anv skiantel ||
| Galeopterus variegatus Audebert, 1799 ||
| D'ar vevoniezh e tenn ar pennad-mañ. ||
Kolougo Malaysia (Galeopterus variegatus) a zo ur bronneg plaver hag a vev e gevred Azia.
# Kolyma (stêr)

Ar c'h-Kolyma a zo ur stêr, 2 129 km hed dezhi, e Rusia.
# Komark

Ur c'homark (comarca e kastilhaneg, katalaneg, galizeg ha portugaleg, comarque e galleg e Katalonia an Norzh) zo ur c'hornad-bro e Spagn ha Portugal, un tamm evel ur vro vihan e Breizh (Bro-Vigoudenn, Bro Pourlet, Poualed).
Dre e vent eo brasoc'h ar c'homark eget ur c'hanton ha bihanoc'h evit un arondisamant. Diazezet eo ar c'homark war an douaroniezh pe an istor pe an armerzh pe ar sevenadur, ur pennlec'h zo dezhañ, kêr ar stalioù pe ar marc'hadoù.
Dont a ra ar c'homarkoù eus kontelezhioù pe beskontelezhioù ar Grennamzer, en amzer impalaeriezh Karl Veur.
N'eus statud ebet d'ar c'homarkoù er rannvroioù emren e Spagn war-bouez en div vro-mañ:
* Katalonia, ma'z eo al live a-us d'ar gumun,
* Aragon, abaoe deroù ar bloavezhioù 1980,
Komarkoù zo a c'hall bezañ rannet etre meur a broviñs.

## Kreizamerika

Implijet e vez ar ger er broioù-mañ:
* Nicaragua
* Panamá

## Pennadoù kar

* Komarkoù Andalouzia
* Komarkoù Galiza
* Komarkoù Katalonia
* Komarkoù Nafarroa
* Komarkoù Aragon

## Liammoù diavaez

* La divisió de Catalunya en comarques
# Komark A Coruña

Komark A Coruña zo unan eus komarkoù Galiza, e proviñs A Coruña, e Galiza.

## Kumunioù

Enni emañ ar c'humunioù-mañ:
* Abegondo
* Arteixo
* Bergondo
* Cambre
* Carral
* A Coruña
* Culleredo
* Oleiros
* Sada